**Мереке «мектеп – бөбекжай - балабақша» кешені**

**2021 – 2022 оқу жылы**

**«Біздің таңдауымыз - заңды мемлекет» тақырыбында өткен дөңгелек үстел туралы анықтама**

Мереке «мектеп – бөбекжай - балабақша» кешені қараша айында «Адал ұрпақ» клубының мүшелерінің ұйымдастыруымен «Қазақстан – құқықтық мемлекет» айлығы барысында «Біздің таңдауымыз – құқықтық мемлекет» атты 9 – 11 сынып оқушылары арасында дөңгелек үстел өтті. Дөңгелек үстел барысында оқушыларға көптеген сұрақтар қойылды. Соның ішінде «Конституциялық құқық туралы не түсінесіңдер?., Оқушы неге құқылы?., Оқушылардың міндеттері қандай?., » деген сұрақтарға оқушылар өздерінің білгендерін ортаға салып айтты. Сонымен қатар оқушылардың өз құқықтарын қандай деңгейде білетіндіктерін тексеру мақсатында әр сыныптан бір – бір оқушыны ортаға шақырып, ситуациялық сұрақтар қойылды. Оқушылар ситуациялық сұрақтарға өте жақсы жауап берді. «Ой жалғау» арқылы оқушылар «заң, құқық туралы» мақал – мәтелдердің басын айтып, келесі сынып оқушылары өздері мақалдың жалғасын тауып, ойды жалғастырды. Дөңгелек үстелді «» Ата заң әркімнің бойтұмары болып, оның әрбір қағидасы мүлтіксіз орындлғанда ғана ортақ мақсатқа қол жеткіземіз» деген Н.Ә.Назарбаевтың сөзімен аяталды. Жоғарғы сынып оқушылары дөңгелек үстелге белсенділікпен қатысты.

**Анықтама беруші:** «Адал ұрпақ» клубының жетекшісі Сатқанова О.Қ.